text: адамның асыл қасиеттерінің бірі, кісілік сипаты. алған бетінен қайтпайтын, өмір жолында кездескен қиыншылықтарға мойымайтын өршіл мінезді танытады. қайсарлық көбіне кісінің ерік-жігеріне, төзімділігіне, шыдамдылығына байланысты. мысалы, 1986 жылы. желтоқсанда отаршылдардың озбырлығына қарсы жастардың алматыдағы жаппай бас көтеруіне қатысқаны үшін жазықсыз сотталып, ату жазасына кесілгенде қасқайып тұрған 20 жасар “қазақ деген затым бар, қайрат деген атым бар, еркек тоқты құрбандық, атам десең атыңдар” деген қайсарлығын, көпшілікке танымал “шабандоз қыз” фильмінде айдар рөлін сомдаған к.қожабековтың екі аяғы қозғалмай қалса да қоларбада отырып-ақ жиырма шақты жыл бойы фильмдерге түсіп, басты рөлдерде ойнаған қайсарлығын, т.б. осындай қайсар жандардың ерлігін айтуға болады.